Sant Estève

Sant Estève o Sant Estève de Forés (Sant-Estève de Fourés en grafia mistralenca; Saint-Étienne en francés, Sant-Etiève o Sant-Tiève en francoprovençal) es una comuna francesa capluòc del departament de Léger dins la region d’Auvèrnhe Ròse Aups. Amb 171 924 habitants en 2016, es la 13ena comuna plus poblada de Francça e la 2da d'Auvèrnhe Ròse Aups. Sant Estève Metropòli constituís per sa populacion la 3ena metropòli regionala après la Grenòble Aups e Lion. La comuna es tanben al centre d'una vasta aira urbana de mai de 519 834 abitants en 2016, la detz e setena de França per sa populacion, regropant 117 comunas. Longtemps coneguda coma la vila francesa « de l'arma, del cicle e del riban », foguèt tanben un important centre d'extracion de carbon, Sant Estève es a l'ora d'ara engatjada dins un vast programa de renovacion urbana visant a far la transicion entre la ciutat industriala eiretada del sègle XIX a la « capitala del design » del sègle XXIen. Aqueste procediment foguèt reconegut amb la dintrada de Sant Estève dins lo malhum de las vilas creativas UNESCO en 2010. La vila vei ara un renovelament, amb l'installacion del quartièr d'afars Châteaucreux, del centre commercial Steel e del quartièr creatiu Manufacture. Entre 1970 et 2010, pr'amor de la desindustrializacion, Sant Estève èra en descreissença demografica. Foguèt una de las grandas vilas francesas a patir del declin urban, amb Roubaix e Le Havre. Geografia Istòria Administracion Demografia Luòcs e monuments Personalitats ligadas amb la comuna Veire tanben Ligams extèrnes Nòtas